Processor test af: Intel Core i5 661 - den nye processor generation - Tweak.dk
S: I5 6600k SOLGT (0)
TEST: Intel Core i5 661 - den nye processor generation
Hardware udlånt af: Intel.
Skrevet af Thomas Jørgen Jacobsen den 14. Jan 2010. Testen er vist 46549 gange.
Hvis ydelsesforskellen på Intel Core i7- og Intel Core 2 Quad-serien ikke viste det tydeligt nok, så er sagen nu for alvor klar. Med lanceringen af henholdsvis Core i3 og den øvrige Core i5-serie er dagen oprundet, hvor sokkel 775-processoren er blevet et gammelt stykke elektronik, der er moden til at blive pensioneret.
Da Intel for tre måneder siden fremviste den første og største Core i5-processor - nemlig Core i5 750 - skete det samtidig med introduktionen af P55-platformen. Der er dog sket en del på tegnebrættet hos Intel, idet disse nye Core i5-processorer blandt andet omfatter integreret grafik-kerne direkte på CPU'en.
Den største nyskabelse ved den nye Core i5 600-serie er, at der nu er tale om en Dualcore - en processor med bare to fysiske kerner. Altså kort sagt efterfølgeren til det velkendte Intel Core 2 Duo-sortiment.
Ligesom med afsløringen af P55-bundkortene lancerer man fra Intels side denne gang H55-platformen, der danner basis for de nye Core i3 og Core i5-processorer. Begge er baseret på den store og fartgale Core i7, hvor Core i3 - som den mindste - er for de økonomisk bevidste, hvor prisen er vigtigste parameter. Af samme grund indeholder processoren således ikke alle funktioner fra hele Nehalem-arkitekturen.
I denne anmeldelse spænder vi Intel Core i5 600-seriens næststørste medlem - en i5 661 - på testbænken og sammenligner ydelsen med en Core 2 Duo E8600 samt platformens fire-kernede processor, Core i5 750.	Næste side >>
H55 bundkortet: Intel DH55TC "Tom Cove" og testopstillingen
SiSoft Sandra 2009, Everest og Cinebench
PCMark Vantage, 3DMark Vantage og HyperPi
WinRAR, Adobe Photoshop CS4 og iTunes
WMV-HD afspilning, Street Fighter 4 og Crysis
Call of Juarez, temperaturer og overclocking
Hvor meget kan i høre jeres egen bærbar? (1474)